CELEX: 
Language: el
Date: 2020-07-14 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα κριτήρια που θα πρέπει να λαμβάνει υπόψη η ΕΑΚΑΑ προκειμένου να προσδιορίσει εάν ένας κεντρικός αντισυμβαλλόμενος εγκατεστημένος σε τρίτη χώρα είναι ή είναι πιθανόν να καταστεί συστημικά σημαντικός για τη χρηματοπιστωτική σταθερότητα της Ευρωπαϊκής Ένωσης ή ενός ή περισσοτέρων από τα κράτη μέλη της

ΕΥΡΩΠΑΪΚΗ
                           ΕΠΙΤΡΟΠΗ
                                                   Βρυξέλλες, 14.7.2020
                                                   C(2020) 4892 final
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                      της 14.7.2020
   για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου
       και του Συμβουλίου όσον αφορά τα κριτήρια που θα πρέπει να λαμβάνει υπόψη η
        ΕΑΚΑΑ προκειμένου να προσδιορίσει εάν ένας κεντρικός αντισυμβαλλόμενος
   εγκατεστημένος σε τρίτη χώρα είναι ή είναι πιθανόν να καταστεί συστημικά σημαντικός
          για τη χρηματοπιστωτική σταθερότητα της Ευρωπαϊκής Ένωσης ή ενός ή
                           περισσοτέρων από τα κράτη μέλη της
                     (Κείμενο που παρουσιάζει ενδιαφέρον για τον ΕΟΧ)
EL                                                                                     EL
 ---pagebreak---                                          ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Το άρθρο 25 παράγραφος 2α του κανονισμού (ΕΕ) αριθ. 648/2012 (κανονισμός EMIR)
   εξουσιοδοτεί την Επιτροπή να εκδώσει κατ’ εξουσιοδότηση πράξη προς περαιτέρω
   εξειδίκευση των κριτηρίων που πρέπει να εφαρμόζει η Ευρωπαϊκή Αρχή Κινητών Αξιών και
   Αγορών (ΕΑΚΑΑ) όταν καλείται να προσδιορίσει εάν ένας κεντρικός αντισυμβαλλομένους
   τρίτης χώρας είναι ή είναι πιθανόν να καταστεί συστημικά σημαντικός για τη
   χρηματοπιστωτική σταθερότητα της Ένωσης ή ενός ή περισσοτέρων από τα κράτη μέλη της.
   Η εν λόγω κατ’ εξουσιοδότηση πράξη εκδίδεται σύμφωνα με το άρθρο 82 του κανονισμού
   EMIR που ορίζει ότι, πριν από την έκδοση της εν λόγω πράξης, η Επιτροπή έρχεται σε
   διαβούλευση με την ΕΑΚΑΑ.
   2.       ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Διαδικαστικές πτυχές
   Στις 3 Μαΐου 2019, η Επιτροπή υπέβαλε στην ΕΑΚΑΑ ανεπίσημο αίτημα ζητώντας τις
   απόψεις της («τεχνικές συμβουλές») σχετικά με κατ’ εξουσιοδότηση πράξη της Επιτροπής
   για την περαιτέρω εξειδίκευση των κριτηρίων που θεσπίζονται στο άρθρο 25 παράγραφος 2α
   δεύτερο εδάφιο του κανονισμού EMIR. Η ΕΑΚΑΑ έθεσε το σχέδιο τεχνικών συμβουλών της
   σε δημόσια διαβούλευση για το διάστημα από 29 Μαΐου 2019 έως 29 Ιουλίου 2019. Οι μη
   εμπιστευτικές απαντήσεις στη διαβούλευση είναι δημοσιευμένες στον δικτυακό τόπο της
   ΕΑΚΑΑ. Η ΕΑΚΑΑ απέστειλε τις τεχνικές συμβουλές της στην Επιτροπή στις 11
   Νοεμβρίου 2019. Οι τεχνικές συμβουλές που της υποβλήθηκαν σε αυτό το πλαίσιο δεν
   προκαταλαμβάνουν την τελική απόφαση της Επιτροπής, που διαθέτει αυτονομία στον τομέα
   αυτό.
   Στις 21 Οκτωβρίου 2019, η Επιτροπή συμβουλεύτηκε την ομάδα εμπειρογνωμόνων της
   Ευρωπαϊκής Επιτροπής Κινητών Αξιών (EGESC) σχετικά με το προσωρινό περιεχόμενο της
   κατ’ εξουσιοδότηση πράξης. Η EGESC αποτελείται από εκπροσώπους των κρατών μελών,
   της Ευρωπαϊκής Κεντρικής Τράπεζας, της γραμματείας της Επιτροπής Οικονομικών και
   Κοινωνικών Υποθέσεων του Ευρωπαϊκού Κοινοβουλίου και της ΕΑΚΑΑ.
   Σύμφωνα με τις κατευθυντήριες γραμμές για τη βελτίωση της νομοθεσίας, το σχέδιο της
   κατ’ εξουσιοδότηση πράξης δημοσιεύτηκε στη διαδικτυακή πύλη για τη βελτίωση της
   νομοθεσίας προς δημόσια διαβούλευση επί τέσσερις εβδομάδες, για το διάστημα από τις 11
   Ιουνίου έως τις 9 Ιουλίου 2020. Ελήφθησαν 10 απαντήσεις. Οι απαντήσεις είναι διαθέσιμες
   στη διαδικτυακή πύλη για τη βελτίωση της νομοθεσίας1. Εκτός από τις παρατηρήσεις που
   ελήφθησαν μέσω της διαδικτυακής πύλης για τη βελτίωση της νομοθεσίας, η Επιτροπή έλαβε
   αρκετές εμπιστευτικές απαντήσεις. Η ΕΑΚΑΑ παρείχε επίσης περαιτέρω τεχνικές
   παρατηρήσεις.
   Απόψεις των ενδιαφερομένων μερών
   Στη διάρκεια της διαβούλευσης με την ομάδα εμπειρογνωμόνων της Ευρωπαϊκής Επιτροπής
   Κινητών Αξιών (EGESC) όσον αφορά το προσωρινό περιεχόμενο της παρούσας κατ’
   εξουσιοδότηση πράξης, τα κράτη μέλη τάχθηκαν υπέρ της προσέγγισης της Επιτροπής και
   πρότειναν ορισμένες τροποποιήσεις με στόχο τη βελτίωση του πλαισίου αξιολόγησης από την
   ΕΑΚΑΑ και τη μεγαλύτερη προβλεψιμότητα της διαδικασίας προσδιορισμού της κατηγορίας.
   1
          https://ec.europa.eu/info/law/better-regulation/have-your-say/initiatives/12445-Systemic-importance-of-
          third-country-central-counterparties
EL                                                        1                                                       EL
 ---pagebreak---    Οι απαντήσεις στη διαβούλευση της ΕΑΚΑΑ καθώς και άλλες παρατηρήσεις επί του θέματος
   πρόσφεραν στην Επιτροπή ένα ευρύ φάσμα απόψεων σχετικά με το περιεχόμενο της
   κατ’ εξουσιοδότηση πράξης. Οι απόψεις που εκφράστηκαν αφορούσαν κυρίως την έλλειψη
   προβλεψιμότητας, την έλλειψη αναλογικότητας και την ανάγκη να καταδειχθεί η σύνδεση με
   την Ένωση.
   Ανάγκη να επιτευχθεί ένας βαθμός προβλεψιμότητας
   Τα ενδιαφερόμενα μέρη υπογράμμισαν τη σπουδαιότητα ενός εξορθολογισμένου συνόλου
   δεικτών που θα μπορεί να προσφέρει ικανοποιητικό βαθμό προβλεψιμότητας ως προς το
   αποτέλεσμα.
   Πρώτον, τα ενδιαφερόμενα μέρη υπογράμμισαν την ανάγκη να δοθεί έμφαση σε ένα
   περιορισμένο σύνολο δεικτών. Ορισμένα ενδιαφερόμενα μέρη εξέφρασαν την ανησυχία ότι
   μια ευρεία ποικιλία δεικτών θα παρέχει στην ΕΑΚΑΑ υπερβολικά μεγάλη ευελιξία και θα
   προκαλέσει στρέβλωση του αριθμού κεντρικών αντισυμβαλλομένων τρίτων χωρών που θα
   προσδιορίζονται ως κεντρικοί αντισυμβαλλόμενοι κατηγορίας 2. Κάποια ενδιαφερόμενα μέρη
   ζήτησαν επίσης περαιτέρω στοιχεία σχετικά με το πώς προσδιορίζεται εάν «ένας κεντρικός
   αντισυμβαλλόμενος τρίτης χώρας είναι ή είναι πιθανόν να καταστεί συστημικά σημαντικός για
   τη χρηματοπιστωτική σταθερότητα της Ένωσης ή ενός ή περισσοτέρων από τα κράτη μέλη της
   [...], λαμβάνοντας υπόψη όλα τα ακόλουθα κριτήρια». Ορισμένα ενδιαφερόμενα μέρη
   εξέφρασαν την άποψη ότι δεν είναι όλοι οι δείκτες σημαντικοί για την αξιολόγηση της
   συστημικής σπουδαιότητας και ότι οι παρεχόμενες πληροφορίες για ορισμένους
   προτεινόμενους δείκτες αφορούν εν γένει τους κεντρικούς αντισυμβαλλομένους και τις
   δραστηριότητές τους και είναι, ως εξ αυτού, λιγότερο σημαντικοί.
   Δεύτερον, τα ενδιαφερόμενα μέρη παρατήρησαν ότι ο κατάλογος των δεικτών θα πρέπει να
   διευκολύνει τον προσδιορισμό της συστημικής σπουδαιότητας ενός κεντρικού
   αντισυμβαλλομένου τρίτης χώρας για την Ένωση. Τα ενδιαφερόμενα μέρη επισήμαναν
   επίσης την αδυναμία των κεντρικών αντισυμβαλλομένων τρίτων χωρών να εκτιμήσουν εκ
   των προτέρων την πιθανότητα να προσδιοριστούν ως κεντρικοί αντισυμβαλλόμενοι
   κατηγορίας 2, καθώς και την αδιαφάνεια της διαδικασίας προσδιορισμού. Ως προς αυτό,
   ορισμένα ενδιαφερόμενα μέρη εξέφρασαν ανησυχίες σχετικά με την πιθανή ευελιξία της
   ΕΑΚΑΑ κατά την αξιολόγηση, π.χ., τις αναφορές ότι η ΕΑΚΑΑ «δύναται» να λαμβάνει
   υπόψη ορισμένες πτυχές των δεικτών, καθώς και τη δυνατότητα της ΕΑΚΑΑ να λαμβάνει
   υπόψη περαιτέρω δείκτες που δεν προσδιορίζονται στην κατ’ εξουσιοδότηση πράξη.
   Ως αποτέλεσμα, τα ενδιαφερόμενα μέρη ζήτησαν περαιτέρω πληροφορίες σχετικά με τον
   τρόπο διενέργειας της αξιολόγησης των δεικτών, το εάν θα υπάρχουν όρια, κριτήρια
   αναφοράς ή άλλες ενδείξεις, όπως, π.χ., παράμετροι για τη διασφάλιση της δίκαιης και
   συνεπούς εφαρμογής των κριτηρίων προσδιορισμού της κατηγορίας. Και εδώ, ο
   προβληματισμός που εκφράστηκε είναι ότι είναι δύσκολο να επιτευχθεί ασφάλεια δικαίου για
   τους κεντρικούς αντισυμβαλλομένους τρίτων χωρών. Για τον λόγο αυτό, τα ενδιαφερόμενα
   μέρη ζήτησαν να υπάρξει μεγαλύτερη σαφήνεια και, συνεπώς, ασφάλεια ως προς αυτό. Στη
   διάρκεια της διαβούλευσης με την EGESC, τα κράτη μέλη τάχθηκαν υπέρ της χρήσης
   ποσοτικών δεικτών προκειμένου να επιτευχθεί μεγαλύτερη προβλεψιμότητα για τους
   κεντρικούς αντισυμβαλλομένους τρίτων χωρών, και να επικεντρωθούν οι πόροι της ΕΑΚΑΑ
   σε εκείνους τους κεντρικούς αντισυμβαλλομένους τρίτων χωρών που παρουσιάζουν δυνητικά
   μεγαλύτερη συστημική σπουδαιότητα για την ΕΕ.
   Ανάγκη να επιτευχθεί αναλογικότητα περιορίζοντας την περιττή διοικητική επιβάρυνση
   Σε ορισμένες απαντήσεις εκφράστηκαν ανησυχίες σχετικά με τον όγκο των πληροφοριών που
   πρέπει να παρέχονται για την αξιολόγηση των δεικτών. Ενδιαφερόμενα μέρη υποστήριξαν ότι
EL                                               2                                           EL
 ---pagebreak---    δεν διευκρινιζόταν με ποιον τρόπο η συγκέντρωση ενός τόσο μεγάλου όγκου πληροφοριών
   θα συμβάλλει στην αξιολόγηση της συστημικής σπουδαιότητας ενός κεντρικού
   αντισυμβαλλομένου τρίτης χώρας για την Ένωση. Τα εν λόγω ενδιαφερόμενα μέρη
   θεωρούσαν επίσης ότι ο όγκος των πληροφοριών που θα πρέπει να παρέχονται είναι περιττός
   και αδικαιολόγητα επαχθής για τους μικρότερους κεντρικούς αντισυμβαλλομένους τρίτων
   χωρών. Ένα ενδιαφερόμενο μέρος επισήμανε ότι μπορεί τελικά οι κεντρικοί
   αντισυμβαλλόμενοι τρίτων χωρών να υποχρεωθούν να παρέχουν στην ΕΑΚΑΑ περισσότερες
   πληροφορίες απ’ ότι οι κεντρικοί αντισυμβαλλόμενοι της ΕΕ.
   Η βασική ανησυχία που εκφράστηκε από τα ενδιαφερόμενα μέρη ήταν ότι η απαίτηση για
   παροχή πληροφοριών ενός τέτοιου όγκου και βαθμού λεπτομέρειας θα είναι τόσο επαχθής
   ώστε θα αποθαρρύνει τους κεντρικούς αντισυμβαλλομένους τρίτων χωρών από την υποβολή
   αίτησης για αναγνώριση. Τα ενδιαφερόμενα μέρη πρότειναν διάφορες εναλλακτικές λύσεις
   για τη διαχείριση των πληροφοριών που απαιτούνται εν όψει του προσδιορισμού της
   κατηγορίας, όπως:
          αξιολόγηση, δίνοντας αρχικά έμφαση σε ποσοτικοποιήσιμους δείκτες που
           σχετίζονται άμεσα με την επίδραση της πτώχευσης του κεντρικού
           αντισυμβαλλομένου τρίτης χώρας στη χρηματοπιστωτική σταθερότητα της ΕΕ,
           όπως, π.χ., η έκθεση των κρατών μελών της ΕΕ στον κεντρικό αντισυμβαλλόμενο
           τρίτης χώρας και το ποσό των νομισμάτων της ΕΕ που βρίσκονται στην κατοχή του
           κεντρικού αντισυμβαλλομένου τρίτης χώρας, και στη συνέχεια, ως δεύτερο βήμα,
           εάν η πιθανότητα συστημικού κινδύνου θεωρηθεί αρκετά υψηλή, θα μπορούσε να
           εξεταστεί η αξιολόγηση όσον αφορά την ιδιοκτησιακή διάρθρωση και τις
           εναλλακτικές υπηρεσίες εκκαθάρισης. Η προσέγγιση αυτή δοκιμάστηκε σε κράτη
           μέλη στη διάρκεια της διαβούλευσης με την EGESC, που την υποστήριξε·
          de minimis απαλλαγή για τους μικρότερους κεντρικούς αντισυμβαλλομένους τρίτων
           χωρών βάσει της οποίας δεν θα υποβάλλονται σε αξιολόγηση οι κεντρικοί
           αντισυμβαλλόμενοι τρίτων χωρών που δεν εκτελούν πράξεις εκκαθάρισης σε κανένα
           από τα νομίσματα της Ένωσης ή των κρατών μελών της·
          κατάταξη των δεικτών κατά σειρά σπουδαιότητας για την αξιολόγηση της
           συστημικής σπουδαιότητας, προκειμένου να καθοριστούν οι δείκτες που είναι οι πιο
           σημαντικοί για την αξιολόγηση·
          για τους ήδη αναγνωρισμένους κεντρικούς αντισυμβαλλομένους τρίτων χωρών,
           χρήση των πληροφοριών που έχει ήδη στη διάθεσή της η ΕΑΚΑΑ σχετικά με τον
           κεντρικό αντισυμβαλλόμενο τρίτης χώρας, καθώς ορισμένες από τις απαιτούμενες
           πληροφορίες θα μπορούσαν να επικαλύπτονται με πληροφορίες που ένας
           αναγνωρισμένος κεντρικός αντισυμβαλλομένους τρίτης χώρας θα έχει ήδη υποβάλει
           στην αίτηση αναγνώρισης·
          χρήση, όπου αυτό είναι δυνατό, δημοσιοποιημένων πληροφοριών για την
           αξιολόγηση των κριτηρίων. Η προσέγγιση αυτή δοκιμάστηκε σε κράτη μέλη στη
           διάρκεια της διαβούλευσης με την EGESC, που την υποστήριξε·
          αξιοποίηση υφιστάμενων εκτιμήσεων κινδύνου και ανακοινώσεων που
           συμμορφώνονται με τις αρχές για τις υποδομές χρηματοπιστωτικών αγορών των
           CPMI-IOSCO. Η προσέγγιση αυτή δοκιμάστηκε σε κράτη μέλη στη διάρκεια της
           διαβούλευσης με την EGESC, που την υποστήριξε.
   Ορισμένα ενδιαφερόμενα μέρη υπογράμμισαν επίσης ότι οι πληροφορίες που καλούνταν να
   παράσχουν οι κεντρικοί αντισυμβαλλόμενοι τρίτων χωρών είναι εκτενείς και ότι υπήρχε
   πιθανότητα να περιλαμβάνουν εμπορικές και άλλες ευαίσθητες πληροφορίες. Ως εκ τούτου,
EL                                             3                                            EL
 ---pagebreak---    ορισμένα ενδιαφερόμενα μέρη επισήμαναν την ανάγκη απορρήτου για τις παρεχόμενες
   πληροφορίες.
   Ανάγκη να αποσαφηνιστεί η σύνδεση με την Ένωση
   Ορισμένα ενδιαφερόμενα μέρη τόνισαν ότι, σύμφωνα με τον κανονισμό EMIR, πρέπει να
   τεκμηριώνεται η σύνδεση του κεντρικού αντισυμβαλλομένου τρίτης χώρας με την Ένωση ή
   με κράτος μέλος της με βάση τις εκκαθαριστικές δραστηριότητές του. Ένα ενδιαφερόμενο
   μέρος τόνισε ότι είναι ανάγκη όλοι οι δείκτες να τεκμηριώνουν σαφή σύνδεση με την ΕΕ
   ώστε να μπορεί να προσδιοριστεί ξεκάθαρα η σπουδαιότητα του εν λόγω κεντρικού
   αντισυμβαλλομένου για την Ένωση. Ενδιαφερόμενα μέρη υπογράμμισαν τους κινδύνους που
   ενέχει η αξιολόγηση δεικτών χωρίς σαφή σύνδεση με την Ένωση για συναγωγή εσφαλμένου
   αποτελέσματος, καθώς ένας κεντρικός αντισυμβαλλόμενος τρίτης χώρας χωρίς συστημική
   σημασία για την Ένωση θα μπορούσε να προσδιοριστεί ως συστημικά σημαντικός καθώς θα
   αποτυπωνόταν με βάση υπερβολικά γενικούς δείκτες.
   Όσον αφορά την αξιολόγηση της σύνδεσης με την Ένωση, αρκετά ενδιαφερόμενα μέρη
   υπογράμμισαν ότι αυτή η σύνδεση, για ορισμένους δείκτες, θα πρέπει να αποτυπώνεται με
   αναφορά στα νομίσματα της Ένωσης, δηλαδή οι αξιολογήσεις θα πρέπει να περιορίζονται
   στα νομίσματα της Ένωσης, π.χ., όταν εξετάζεται το νόμισμα των εκκαθαριζόμενων μέσων,
   των υποκείμενων περιουσιακών στοιχείων, των υποχρεώσεων πληρωμών, κλπ. Ένα
   ενδιαφερόμενο μέρος εισηγήθηκε να οριστεί ρητώς ότι ο συστημικός κίνδυνος συνδέεται με
   την έκθεση στα νομίσματα της Ένωσης και στα χρηματοπιστωτικά ιδρύματα που είναι
   εγκατεστημένα στην ΕΕ. Ένα άλλο ενδιαφερόμενο μέρος, ωστόσο, επισήμανε ότι, παρόλο
   που τα νομίσματα της Ένωσης είναι σημαντικά για την Ένωση, τα νομίσματα τρίτων χωρών
   μπορεί επίσης να είναι σημαντικά για την αξιολόγηση της συστημικής σπουδαιότητας ενός
   κεντρικού αντισυμβαλλομένου τρίτης χώρας για την Ένωση.
   3.       ΕΚΤΙΜΗΣΗ ΕΠΙΠΤΩΣΕΩΝ
   Η Επιτροπή πρέπει να εξειδικεύσει περαιτέρω τα πέντε ποιοτικά κριτήρια προσδιορισμού της
   κατηγορίας που ορίζονται στο άρθρο 25 παράγραφος 2α του κανονισμού EMIR και τα οποία
   πρέπει να λαμβάνει υπόψη η ΕΑΚΑΑ κατά τον προσδιορισμό του βαθμού συστημικού
   κινδύνου που ενέχει ένας κεντρικός αντισυμβαλλόμενος τρίτης χώρας για την Ένωση ή για
   ένα ή περισσότερα από τα κράτη μέλη της. Στα κριτήρια αυτά περιλαμβάνονται: i) η φύση, το
   μέγεθος και η πολυπλοκότητα της δραστηριότητας του κεντρικού αντισυμβαλλομένου· ii) η
   επίδραση της πτώχευσης ή μιας διαταραχής του κεντρικού αντισυμβαλλομένου· iii) η δομή
   της εκκαθαριστικής συμμετοχής στον κεντρικό αντισυμβαλλόμενο· iv) εναλλακτικές
   υπηρεσίες εκκαθάρισης που παρέχονται από άλλους κεντρικούς αντισυμβαλλομένους· και v)
   η σχέση, οι αλληλεξαρτήσεις και άλλες αλληλεπιδράσεις του κεντρικού αντισυμβαλλομένου.
   Κατά τον προσδιορισμό της συστημικής σπουδαιότητας ενός κεντρικού αντισυμβαλλομένου
   τρίτης χώρας, η ΕΑΚΑΑ πρέπει να αξιολογεί όλα αυτά τα κριτήρια, κανένα εκ των οποίων
   δεν είναι καθοριστικό.
   Οι τεχνικές συμβουλές της ΕΑΚΑΑ
   Στις τεχνικές συμβουλές της, η ΕΑΚΑΑ πρότεινε ένα σύνολο δεικτών που εξειδικεύουν
   περαιτέρω τα κριτήρια για την αξιολόγηση του κατά πόσο ένας κεντρικός
   αντισυμβαλλόμενος τρίτης χώρας είναι ή είναι πιθανόν να καταστεί συστημικά σημαντικός
   για τη χρηματοπιστωτική σταθερότητα της Ένωσης ή ενός ή περισσοτέρων από τα κράτη
   μέλη της.
   Η Επιτροπή εξέτασε ενδελεχώς όλες τις παρατηρήσεις που τέθηκαν υπόψη της,
   συμπεριλαμβανομένων των τεχνικών συμβουλών της ΕΑΚΑΑ και των απαντήσεων στη
EL                                             4                                             EL
 ---pagebreak---    δημόσια διαβούλευση της ΕΑΚΑΑ, την αναπληροφόρηση από την EGESC καθώς και άλλα
   στοιχεία που της υποβλήθηκαν από ενδιαφερόμενα μέρη.
   Ωστόσο, η παρούσα κατ’ εξουσιοδότηση πράξη διαφοροποιείται από τις τεχνικές συμβουλές
   της ΕΑΚΑΑ στον βαθμό που εξορθολογίζει και απλοποιεί την προσέγγιση της ΕΑΚΑΑ όπως
   περιγράφεται αναλυτικότερα στη συνέχεια. Στόχος αυτών των αποκλίσεων είναι η περαιτέρω
   βελτίωση της αναλογικότητας της κατ’ εξουσιοδότηση πράξης, η παροχή μεγαλύτερης
   προβλεψιμότητας για τους κεντρικούς αντισυμβαλλομένους τρίτων χωρών και η
   αποσαφήνιση της σύνδεσης με την ΕΕ όπως απαιτείται από τον κανονισμό EMIR, καθώς και
   η μείωση της διοικητικής επιβάρυνσης και του κόστους για τους κεντρικούς
   αντισυμβαλλομένους τρίτων χωρών.
   Οι τεχνικές συμβουλές της ΕΑΚΑΑ συνοδεύονται από εκτίμηση επιπτώσεων. Σε αυτό το
   πλαίσιο και λαμβάνοντας υπόψη ότι οι διαφοροποιήσεις της Επιτροπής αποσκοπούν στην
   περαιτέρω μείωση της διοικητικής επιβάρυνσης και του κόστους για τους κεντρικούς
   αντισυμβαλλομένους τρίτων χωρών σε σύγκριση με τις τεχνικές συμβουλές της ΕΑΚΑΑ, η
   Επιτροπή δεν εκπόνησε ξεχωριστή εκτίμηση επιπτώσεων. Ωστόσο, η ενότητα 3 κατωτέρω
   αξιολογεί τις θετικές και τις αρνητικές συνέπειες των αλλαγών που επέφερε η Επιτροπή και
   αναλύει το κόστος και τα οφέλη των προτεινόμενων μέτρων.
   Τα ποσοτικά δεδομένα που παρουσιάζονται στην ενότητα ανάλυσης κόστους και οφέλους
   είναι, πάντως, περιορισμένα για μια σειρά λόγων. Πρώτον, η πλειονότητα των δεδομένων που
   υποβλήθηκαν στην Επιτροπή είναι εμπιστευτικά και δεν μπορούν να αναπαραχθούν.
   Δεύτερον, η ΕΑΚΑΑ ζήτησε ποσοτικά στοιχεία στο πλαίσιο της δημόσιας διαβούλευσής της,
   αλλά έλαβε πολύ περιορισμένη αναπληροφόρηση. Τρίτον, οι διαφορές στους κεντρικούς
   αντισυμβαλλομένους τρίτων χωρών είναι τέτοιες ώστε το κόστος (και τα οφέλη) των
   αλλαγών θα αποκλίνουν σημαντικά, π.χ. ανάλογα με το πόσες πληροφορίες είναι ήδη
   δημοσιοποιημένες ή έχουν ήδη υποβληθεί στην ΕΑΚΑΑ ή ανάλογα με το μέγεθος και την
   πολυπλοκότητα του εκάστοτε κεντρικού αντισυμβαλλομένου τρίτης χώρας.
   Στις τεχνικές συμβουλές της, η ΕΑΚΑΑ παρέθετε τρεις επιλογές πολιτικής, και συγκεκριμένα
   :
   Επιλογή πολιτικής 1     Περαιτέρω εξειδίκευση των κριτηρίων με θέσπιση ολοκληρωμένου
                           συνόλου δεικτών καθένας εκ των οποίων θα περιλαμβάνει αναλυτικό
                           κατάλογο των πτυχών που πρέπει να καλύπτει ο κάθε δείκτης.
   Επιλογή πολιτικής 2     Περαιτέρω εξειδίκευση των κριτηρίων με θέσπιση λιγότερων δεικτών
                           που θα καλύπτουν πιο περιορισμένο αριθμό πτυχών.
   Επιλογή πολιτικής 3     Περαιτέρω εξειδίκευση των κριτηρίων με θέσπιση ολοκληρωμένου
                           συνόλου δεικτών «βασισμένων σε αρχές» καθένας εκ των οποίων θα
                           αποσκοπεί στη συγκέντρωση συναφών δεδομένων από τον εκάστοτε
                           κεντρικό αντισυμβαλλόμενο για την επίτευξη του στόχου του δείκτη.
   Η ΕΑΚΑΑ έκρινε ότι η επιλογή 1 ενέχει τον κίνδυνο της δυσανάλογα ευρείας χρήσης των
   δεικτών σε όλους τους κεντρικούς αντισυμβαλλομένους τρίτων χωρών και ότι η επιλογή 2
   δεν θα παρέχει στην ΕΑΚΑΑ τη δυνατότητα να συγκεντρώνει όλα τα συναφή δεδομένα και,
   ως εκ τούτου, θα μπορούσε να οδηγήσει σε περιορισμένη αξιολόγηση της συστημικής
   σπουδαιότητας ενός κεντρικού αντισυμβαλλομένου για την ΕΕ ή για ένα από τα κράτη μέλη
   της. Συνεπώς, η ΕΑΚΑΑ προκρίνει την επιλογή 3.
   Η Επιτροπή πιστεύει ότι η προσέγγιση που προτείνει η ΕΑΚΑΑ χρήζει βελτίωσης και ότι οι
   δείκτες πρέπει να εξειδικευτούν, προκειμένου να γίνουν πιο σαφείς οι πληροφορίες που
EL                                              5                                            EL
 ---pagebreak---    καλούνται να παρέχουν οι κεντρικοί αντισυμβαλλόμενοι τρίτων χωρών και που θα πρέπει να
   αξιολογεί η ΕΑΚΑΑ.
   Κατά την εξειδίκευση των κριτηρίων που θα πρέπει να αξιολογεί η ΕΑΚΑΑ στο πλαίσιο της
   διαδικασίας προσδιορισμού της κατηγορίας, η Επιτροπή έλαβε υπόψη τις γενικότερες αρχές
   της προβλεψιμότητας και της αναλογικότητας, ελαχιστοποιώντας κατά το δυνατόν τη
   διοικητική επιβάρυνση για τους κεντρικούς αντισυμβαλλομένους που, εκ φύσεως, δεν
   ενέχουν συστημικό κίνδυνο για την Ένωση.
   Αναλογικότητα
   Λαμβάνοντας υπόψη την αναπληροφόρηση από όλα τα ενδιαφερόμενα μέρη, η Επιτροπή
   επιδίωξε την υιοθέτηση μιας αναλογικής προσέγγισης για τον προσδιορισμό της κατηγορίας
   των κεντρικών αντισυμβαλλομένων τρίτων χωρών.
   Η Επιτροπή πιστεύει ότι είναι αναγκαίο να δίδεται προτεραιότητα σε ορισμένα από τα προς
   αξιολόγηση στοιχεία χωρίς, ωστόσο, να παραβλέπεται η ρητή απαίτηση ότι πρέπει να
   αξιολογούνται όλα τα κριτήρια και ότι κανένα κριτήριο δεν πρέπει να είναι από μόνο του
   καθοριστικό.
   Σε αυτό το πλαίσιο, η Επιτροπή προτείνει περαιτέρω βελτίωση της προσέγγισης που
   εισηγείται η ΕΑΚΑΑ στις τεχνικές συμβουλές της με εξορθολογισμό των προτεινόμενων
   δεικτών και σαφή διαχωρισμό των βασικών πληροφοριών από εκείνα τα στοιχεία που είναι
   σημαντικά μόνο για τους κεντρικούς αντισυμβαλλομένους οι οποίοι είναι πιο πιθανό,
   κατ’ αρχήν, να ενέχουν συστημικό κίνδυνο για την ΕΕ ή για ένα από τα κράτη μέλη της.
   Έτσι, βάσει αυτής της προσέγγισης, όλοι οι κεντρικοί αντισυμβαλλόμενοι τρίτων χωρών θα
   πρέπει να παρέχουν ορισμένες βασικές πληροφορίες ώστε να καταστεί δυνατός ο
   προσδιορισμός της κατηγορίας. Οι κεντρικοί αντισυμβαλλόμενοι τρίτων χωρών που πληρούν
   ορισμένους ποσοτικούς δείκτες και βρίσκονται, ως εκ τούτου, εγγύτερα στο ασαφές όριο
   μεταξύ κατηγορίας 1 και κατηγορίας 2, θα πρέπει αυτομάτως να παρέχουν πρόσθετες
   πληροφορίες ώστε να μπορεί να διενεργηθεί αυστηρότερη αξιολόγηση για τον προσδιορισμό
   της κατηγορίας. Η ΕΑΚΑΑ θα πρέπει συνεπώς να αξιολογεί πρώτα αυτούς τους ποσοτικούς
   δείκτες προκειμένου να προσδιορίζεται το σύνολο των πληροφοριών που απαιτούνται από
   έναν κεντρικό αντισυμβαλλόμενο τρίτης χώρας.
   Επιπροσθέτως, η Επιτροπή επισημαίνει ότι πολλές από τις βασικές πληροφορίες, ακόμη και
   ορισμένες από τις πιο λεπτομερείς πληροφορίες που πρέπει να υποβληθούν, είναι ήδη
   δημοσιοποιημένες. Ως εκ τούτου, η ΕΑΚΑΑ θα πρέπει, κατά το δυνατόν, να βασίζεται σε
   δεδομένα που είναι διαθέσιμα στο ευρύ κοινό, π.χ. μέσω του πλαισίου των αρχών για τις
   υποδομές χρηματοπιστωτικών αγορών των CPMI-IOSCO, ή, για τους ήδη αναγνωρισμένους
   κεντρικούς συμβαλλομένους τρίτων χωρών, σε δεδομένα που έχει ήδη στην κατοχή της.
   Με τον τρόπο αυτό, προσδοκάται ότι η ΕΑΚΑΑ θα έχει πρόσβαση σε όλες τις σημαντικές
   πληροφορίες για τη διαδικασία προσδιορισμού της κατηγορίας και ότι, ταυτόχρονα, η
   διοικητική επιβάρυνση για τους κεντρικούς αντισυμβαλλομένους τρίτων χωρών θα μειωθεί
   σημαντικά.
   Προβλεψιμότητα
   Ανταποκρινόμενη στην αναπληροφόρηση από τα ενδιαφερόμενα μέρη που ζήτησαν
   μεγαλύτερη προβλεψιμότητα, η Επιτροπή εισάγει τρεις αντικειμενικούς δείκτες με στόχο μια
   απλούστερη και πιο αναλογική προσέγγιση της διαδικασίας προσδιορισμού της κατηγορίας.
   Κάθε κριτήριο χωρίζεται σε ένα σύνολο βασικών στοιχείων και σε ένα πιο διεξοδικό σύνολο
   περαιτέρω πληροφοριών οι οποίες θα πρέπει να αξιολογούνται από την ΕΑΚΑΑ εάν και
   μόνον εάν πληρούται ένας από τους αντικειμενικούς δείκτες. Οι εν λόγω αντικειμενικοί
   δείκτες είναι οι εξής:
EL                                             6                                            EL
 ---pagebreak---    i)    εάν ένας κεντρικός αντισυμβαλλόμενος εκκαθαρίζει ή προτίθεται να εκκαθαρίσει
         χρηματοπιστωτικά μέσα που εκφράζονται σε νομίσματα της Ένωσης·
   ii)   οι συγκεντρωτικοί πόροι που διαθέτει ένας κεντρικός αντισυμβαλλόμενος από
         εκκαθαριστικά μέλη τα οποία είναι εγκατεστημένα στην Ένωση/σε κράτος μέλος ή από
         θυγατρικές οντοτήτων που είναι εγκατεστημένες στην Ένωση/σε κράτος μέλος·
   iii)  η μεγαλύτερη υποχρέωση καταβολής που θα προκαλούνταν σε περίπτωση αθέτησης
         υποχρέωσης του ενός ή των δύο μεγαλύτερων εκκαθαριστικών μελών υπό ακραίες
         αλλά εύλογες συνθήκες αγοράς2.
   Ο πρώτος δείκτης θα χωριστεί σε επιμέρους δείκτες προκειμένου να διαφοροποιηθούν οι
   κατηγορίες χρηματοπιστωτικών μέσων που δεν είναι εύκολα συγκρίσιμες: συναλλαγές σε
   τίτλους (περιλαμβανομένων των συναλλαγών χρηματοδότησης τίτλων) και συναλλαγές
   παραγώγων, η εκτέλεση των οποίων πραγματοποιείται σε ρυθμιζόμενη αγορά ή αγορά τρίτης
   χώρας που θεωρείται ισοδύναμη με ρυθμιζόμενη αγορά, αφενός, και εξωχρηματιστηριακά
   παράγωγα, αφετέρου.
   Θεσπίστηκαν ποσοτικά όρια για τους εν λόγω δείκτες, τα οποία καθορίστηκαν με βάση τα
   δεδομένα που είχε στη διάθεσή της η Επιτροπή. Τα όρια αυτά δεν εμποδίζουν την ΕΑΚΑΑ
   να διενεργεί την αξιολόγηση για τον προσδιορισμό της κατηγορίας και συνάδουν με τον
   κανονισμό EMIR, καθώς δεν είναι από μόνα τους καθοριστικά. Τα εν λόγω όρια αποτελούν
   περισσότερο μια ένδειξη ότι οι κεντρικοί αντισυμβαλλόμενοι τρίτων χωρών που ικανοποιούν
   τα εν λόγω όρια είναι απίθανο, αλλά όχι αδύνατο, να προσδιοριστούν ως κεντρικοί
   αντισυμβαλλόμενοι κατηγορίας 1 μετά από περαιτέρω ανάλυση.
   Οι αλλαγές αυτές βελτιώνουν την προβλεψιμότητα της διαδικασίας προσδιορισμού της
   κατηγορίας, βελτιώνοντας με τον τρόπο αυτό την αποτελεσματικότητά της.
   Σύνδεση με την ΕΕ
   Η Επιτροπή επιδίωξε να αποσαφηνίσει τη σύνδεση των διαφόρων δεικτών με την ΕΕ, καθώς
   και τη σημασία τους για την αξιολόγηση της συστηματικής σπουδαιότητας ενός κεντρικού
   αντισυμβαλλομένου τρίτης χώρας για την ΕΕ. Συγκεκριμένα, οι ποσοτικοί δείκτες που
   χρησιμοποιούνται για τη βελτίωση της προβλεψιμότητας της διαδικασίας προσδιορισμού της
   κατηγορίας αναφέρονται όλοι είτε στις δραστηριότητες εκκαθαριστικών μελών και πελατών
   της ΕΕ στον κεντρικό αντισυμβαλλόμενο, είτε στις δραστηριότητες του κεντρικού
   αντισυμβαλλομένου σε μέσα που εκφράζονται σε νομίσματα της ΕΕ. Επίσης, τα στοιχεία που
   εξειδικεύουν τα κριτήρια πρέπει γενικά να αξιολογούνται υπό ένα πρίσμα που αναδεικνύει με
   σαφήνεια τον αντίκτυπο του εκάστοτε κεντρικού αντισυμβαλλομένου στη χρηματοπιστωτική
   σταθερότητα της Ένωσης.
   3.1.|    Ανάλυση κόστους και οφέλους
   Με τη θέσπιση της προσέγγισης δύο σταδίων για τη διαδικασία προσδιορισμού της
   κατηγορίας και τη διασφάλιση ότι η ΕΑΚΑΑ μπορεί να βασίζεται, κατά το δυνατόν, είτε σε
   δημοσιοποιημένα δεδομένα είτε σε δεδομένα που έχει ήδη στην κατοχή της, η επιλογή
   πολιτικής που προκρίνεται από την Επιτροπή περιορίζει το κόστος για την ΕΑΚΑΑ και για
   τους κεντρικούς αντισυμβαλλομένους τρίτων χωρών που υποβάλλονται σε αξιολόγηση για
   αναγνώριση ή σε επανεξέταση της αναγνώρισής τους.
   Το κόστος για την ΕΑΚΑΑ πρέπει να είναι χαμηλότερο έναντι της προσέγγισης που
   προτάθηκε από την ΕΑΚΑΑ καθώς η ΕΑΚΑΑ καλείται να αξιολογήσει μόνον ένα
   2
           Όπως νοούνται συνήθως βάσει των αρχών για τις υποδομές χρηματοπιστωτικών αγορών των CPMI-
           IOSCO.
EL                                                 7                                                 EL
 ---pagebreak---    περιορισμένο σύνολο δεδομένων για τους κεντρικούς αντισυμβαλλομένους που δεν
   αποτυπώνονται επαρκώς από τους ποσοτικούς δείκτες που θεσπίζονται στον παρόντα
   κανονισμό.
   Από τη μία πλευρά, το κόστος μπορεί να αυξηθεί καθώς η ΕΑΚΑΑ θα πρέπει να βασίζεται σε
   δημοσιοποιημένα δεδομένα ή σε πληροφορίες που βρίσκονται ήδη στην κατοχή της αντί να
   βασίζεται αποκλειστικά στις νέες πληροφορίες που υποβάλλουν οι κεντρικοί
   αντισυμβαλλόμενοι τρίτων χωρών. Αυτό σημαίνει ότι η ΕΑΚΑΑ μπορεί να χρειάζεται να
   ελέγχει ποιες πληροφορίες είναι ήδη διαθέσιμες, και αυτό μπορεί να απαιτεί περισσότερους
   πόρους.
   Από την άλλη πλευρά, ο όγκος των πληροφοριών που πρέπει να συγκεντρωθούν και να
   αναλυθούν εξορθολογίζεται ουσιαστικά. Αυτό αναμένεται να μειώσει τους πόρους που
   πρέπει να διαθέτει η ΕΑΚΑΑ για την αξιολόγηση εν όψει του προσδιορισμού της κατηγορίας
   επιτρέποντάς της να εστιάσει τους πόρους της στους κεντρικούς αντισυμβαλλομένους τρίτων
   χωρών που είναι, κατ’ αρχήν, πιο πιθανό να προσδιοριστούν ως κεντρικοί αντισυμβαλλόμενοι
   κατηγορίας 2. Οι απαιτούμενοι πόροι μπορεί επίσης να μειωθούν με τη χρήση των
   δημοσιοποιημένων ή υφιστάμενων πληροφοριών καθώς οι πληροφορίες αυτές θεωρείται ότι
   έχουν ήδη παρασχεθεί σε σχετικά τυποποιημένη και συγκρίσιμη μορφή. Ενδέχεται να είναι
   λιγότερο πιθανό να ανακύψουν ζητήματα σχετικά με τις παρεχόμενες πληροφορίες ή την
   ποιότητα των παρεχόμενων δεδομένων
   Το κόστος για τους κεντρικούς αντισυμβαλλομένους τρίτων χωρών αναμένεται επίσης να
   είναι χαμηλότερο. Κατά πρώτον, ο όγκος των υποβαλλόμενων πληροφοριών έχει
   εξορθολογιστεί ουσιαστικά. Αναμένεται ότι θα απαιτούνται μόνον ορισμένες πρόσθετες
   πληροφορίες σε σχέση με τους κεντρικούς αντισυμβαλλομένους που έχουν δυνητικά
   μεγαλύτερη συστημική σημασία. Αυτό σημαίνει ότι το κόστος για τους κεντρικούς
   αντισυμβαλλομένους με μικρότερη συστημική σημασία μειώνεται σημαντικά. Δεύτερον, η
   ΕΑΚΑΑ καλείται να χρησιμοποιεί τα ήδη διαθέσιμα δεδομένα, είτε αυτά είναι
   δημοσιοποιημένα είτε αποκτήθηκαν με άλλο τρόπο. Αυτό θεωρητικά θα μειώσει περαιτέρω
   το κόστος για όλους τους κεντρικούς αντισυμβαλλομένους τρίτων χωρών. Οι λεπτομέρειες
   για τη συγκέντρωση αυτών των πληροφοριών θα πρέπει, ωστόσο, να προσδιοριστούν
   περαιτέρω στο ρυθμιστικό τεχνικό πρότυπο της ΕΑΚΑΑ σχετικά με τις πληροφορίες που
   πρέπει να παρέχονται στην ΕΑΚΑΑ για την αναγνώριση κεντρικού αντισυμβαλλομένου3.
   Τρίτον, με δεδομένη την προσδοκώμενη μείωση των πόρων που θα πρέπει να διαθέτει η
   ΕΑΚΑΑ για τη διαδικασία προσδιορισμού της κατηγορίας (π.χ. λόγω της πιο αναλογικής
   προσέγγισης), αναμένεται επίσης ότι θα υπάρξει μείωση στο ύψος των τελών που
   απαιτούνται για την αρχική αναγνώριση ενός κεντρικού αντισυμβαλλομένου τρίτης χώρας,
   καθώς στο τέλος αυτό περιλαμβάνεται ο προσδιορισμός της κατηγορίας του κεντρικού
   αντισυμβαλλομένου τρίτης χώρας.
   3.2.|    Αναλογικότητα
   Ο παρών κανονισμός εξειδικεύει περαιτέρω τα κριτήρια που πρέπει να λαμβάνει υπόψη η
   ΕΑΚΑΑ κατά την αξιολόγηση ενός κεντρικού αντισυμβαλλομένου τρίτης χώρας, τόσο κατά
   τη διαδικασία αρχικής αναγνώρισης όσο και κατά την επανεξέταση υφιστάμενης απόφασης
   αναγνώρισης κατά τα οριζόμενα στον κανονισμό EMIR. Ο παρών κανονισμός αφενός
   μειώνει την επιβάρυνση των μη συστημικών κεντρικών αντισυμβαλλομένων τρίτων χωρών
   περιορίζοντας τις πληροφορίες που πρέπει να υποβάλλουν στις απολύτως απαραίτητες και
   3
          Κατ’ εξουσιοδότηση κανονισμός (ΕΕ) αριθ. 153/2013 της Επιτροπής, της 19ης Δεκεμβρίου 2012, για
          την εφαρμογή του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του
          Συμβουλίου όσον αφορά τα ρυθμιστικά τεχνικά πρότυπα σχετικά με τις απαιτήσεις για τους κεντρικούς
          αντισυμβαλλομένους.
EL                                                  8                                                       EL
 ---pagebreak---    αφετέρου επιτρέπει στην ΕΑΚΑΑ να διαθέτει κατά προτεραιότητα τους πόρους της και να
   λαμβάνει ταχείες αποφάσεις όσον αφορά τον προσδιορισμό της κατηγορίας μέσω μιας
   εξορθολογισμένης διαδικασίας.
   Με βάση τα ανωτέρω, ο παρών κανονισμός εξασφαλίζει την αναλογική εφαρμογή των
   κανόνων που θεσπίζονται στον κανονισμό EMIR, λαμβανομένης συνεπώς υπόψη της αρχής
   της αναλογικότητας.
   3.3.|   Επικουρικότητα
   Ο κανονισμός EMIR είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος. Η νομική βάση του κανονισμού EMIR είναι το άρθρο 114 της Συνθήκης για τη
   λειτουργία της Ευρωπαϊκής Ένωσης και οποιαδήποτε τροποποίησή του θα έχει την ίδια
   νομική βάση.
   Ο κανονισμός EMIR θεσπίζει το εποπτικό πλαίσιο που εφαρμόζεται για τους κεντρικούς
   αντισυμβαλλομένους τρίτων χωρών που παρέχουν υπηρεσίες εκκαθάρισης σε εκκαθαριστικά
   μέλη ή σε τόπους διαπραγμάτευσης που είναι εγκατεστημένα/οι στην ΕΕ. Τα κράτη μέλη και
   οι εθνικές εποπτικές αρχές δεν μπορούν να επιλύσουν μεμονωμένα τα προβλήματα
   συστημικών κινδύνων που τίθενται από ενοποιημένους σε υψηλό βαθμό και
   διασυνδεδεμένους κεντρικούς αντισυμβαλλομένους, που λειτουργούν σε διασυνοριακή βάση
   πέραν της εμβέλειας της εθνικής δικαιοδοσίας. Επιπλέον, τα κράτη μέλη και οι εθνικές αρχές
   δεν μπορούν να αντιμετωπίσουν μεμονωμένα τους συστημικούς κινδύνους που μπορούν να
   θέσουν οι κεντρικοί αντισυμβαλλόμενοι τρίτων χωρών στη χρηματοπιστωτική σταθερότητα
   της ΕΕ στο σύνολό της.
   Ως εκ τούτου, οι στόχοι του κανονισμού EMIR, ήτοι να αυξηθεί η ασφάλεια και η
   αποτελεσματικότητα των κεντρικών αντισυμβαλλομένων με τη θέσπιση ομοιόμορφων
   απαιτήσεων για την άσκηση των δραστηριοτήτων τους, δεν μπορούν να επιτευχθούν
   ικανοποιητικά από τα κράτη μέλη, αλλά μπορούν συνεπώς, λόγω της κλίμακας των δράσεων,
   να επιτευχθούν καλύτερα σε ενωσιακό επίπεδο, σύμφωνα με την αρχή της επικουρικότητας
   του άρθρου 5 της Συνθήκης ΕΕ.
   4.      ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Ο παρών κατ’ εξουσιοδότηση κανονισμός θεσπίζει κανόνες για περαιτέρω εξειδίκευση των
   κριτηρίων που πρέπει να λαμβάνει υπόψη η ΕΑΚΑΑ προκειμένου να προσδιορίσει εάν ένας
   κεντρικός αντισυμβαλλόμενος τρίτης χώρας είναι ή είναι πιθανόν να καταστεί συστημικά
   σημαντικός για τη χρηματοπιστωτική σταθερότητα της Ένωσης ή ενός ή περισσοτέρων από
   τα κράτη μέλη της.
          Το άρθρο 1 ορίζει ένα βασικό σύνολο στοιχείων που πρέπει να αξιολογούνται από
           την ΕΑΚΑΑ όταν εξετάζει τη φύση, το μέγεθος και την πολυπλοκότητα των
           επιχειρηματικών δραστηριοτήτων του κεντρικού αντισυμβαλλομένου σύμφωνα με
           το άρθρο 25 παράγραφος 2α στοιχείο α). Ορίζει επίσης ένα σύνολο πρόσθετων
           στοιχείων που πρέπει να αξιολογούνται για τους κεντρικούς αντισυμβαλλομένους
           που υπερβαίνουν έναν ή περισσότερους από τους ποσοτικούς δείκτες που
           παρατίθενται στο άρθρο 6.
          Το άρθρο 2 ορίζει ένα βασικό σύνολο στοιχείων που πρέπει να αξιολογούνται από
           την ΕΑΚΑΑ όταν εξετάζει την επίδραση που θα είχε η πτώχευση ή μια διαταραχή
           κεντρικού αντισυμβαλλομένου σύμφωνα με το άρθρο 25 παράγραφος 2α στοιχείο β).
           Ορίζει επίσης ένα σύνολο πρόσθετων στοιχείων που πρέπει να αξιολογούνται για
EL                                             9                                              EL
 ---pagebreak---      τους κεντρικούς αντισυμβαλλομένους που υπερβαίνουν έναν ή περισσότερους από
     τους ποσοτικούς δείκτες που παρατίθενται στο άρθρο 6.
    Το άρθρο 3 ορίζει ένα βασικό σύνολο στοιχείων που πρέπει να αξιολογούνται από
     την ΕΑΚΑΑ όταν εξετάζει τη δομή της εκκαθαριστικής συμμετοχής στον κεντρικό
     αντισυμβαλλόμενο σύμφωνα με το άρθρο 25 παράγραφος 2α στοιχείο γ). Ορίζει
     επίσης ένα σύνολο πρόσθετων στοιχείων που πρέπει να αξιολογούνται για τους
     κεντρικούς αντισυμβαλλομένους που υπερβαίνουν έναν ή περισσότερους από τους
     ποσοτικούς δείκτες που παρατίθενται στο άρθρο 6.
    Το άρθρο 4 ορίζει ένα βασικό σύνολο στοιχείων που πρέπει να αξιολογούνται από
     την ΕΑΚΑΑ όταν εξετάζει τις εναλλακτικές υπηρεσίες εκκαθάρισης που παρέχονται
     από άλλους κεντρικούς αντισυμβαλλομένους σύμφωνα με το άρθρο 25
     παράγραφος 2α στοιχείο δ). Ορίζει επίσης ένα σύνολο πρόσθετων στοιχείων που
     πρέπει να αξιολογούνται για τους κεντρικούς αντισυμβαλλομένους που υπερβαίνουν
     έναν ή περισσότερους από τους ποσοτικούς δείκτες που παρατίθενται στο άρθρο 6.
    Το άρθρο 5 ορίζει ένα βασικό σύνολο στοιχείων που πρέπει να αξιολογούνται από
     την ΕΑΚΑΑ όταν εξετάζει τη σχέση, τις αλληλεξαρτήσεις και τις άλλες
     αλληλεπιδράσεις του κεντρικού αντισυμβαλλομένου σύμφωνα με το άρθρο 25
     παράγραφος 2α στοιχείο ε). Ορίζει επίσης ένα σύνολο πρόσθετων στοιχείων που
     πρέπει να αξιολογούνται για τους κεντρικούς αντισυμβαλλομένους που υπερβαίνουν
     έναν ή περισσότερους από τους ποσοτικούς δείκτες που παρατίθενται στο άρθρο 6.
    Το άρθρο 6 ορίζει ποσοτικούς δείκτες οι οποίοι επιτρέπουν στην ΕΑΚΑΑ να εκτιμά
     την έκθεση των εκκαθαριστικών μελών και πελατών που είναι εγκατεστημένοι στην
     Ένωση στους κεντρικούς αντισυμβαλλομένους τρίτων χωρών.
    Το άρθρο 7 καθορίζει την ημερομηνία έναρξης ισχύος της πράξης.
EL                                      10                                          EL
 ---pagebreak---          ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                         της 14.7.2020
   για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου
       και του Συμβουλίου όσον αφορά τα κριτήρια που θα πρέπει να λαμβάνει υπόψη η
        ΕΑΚΑΑ προκειμένου να προσδιορίσει εάν ένας κεντρικός αντισυμβαλλόμενος
   εγκατεστημένος σε τρίτη χώρα είναι ή είναι πιθανόν να καταστεί συστημικά σημαντικός
          για τη χρηματοπιστωτική σταθερότητα της Ευρωπαϊκής Ένωσης ή ενός ή
                             περισσοτέρων από τα κράτη μέλη της
                       (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του
   Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς
   αντισυμβαλλομένους και τα αρχεία καταγραφής συναλλαγών, και ιδίως το άρθρο 25
   παράγραφος 2α δεύτερο εδάφιο,
   Εκτιμώντας τα ακόλουθα:
   (1)    Κατά την αξιολόγηση του βαθμού συστημικού κινδύνου που αντιπροσωπεύει ένας
          κεντρικός αντισυμβαλλόμενος τρίτης χώρας για την χρηματοπιστωτική σταθερότητα
          της Ένωσης ή ενός ή περισσοτέρων από τα κράτη μέλη της, η ΕΑΚΑΑ θα πρέπει να
          συνεκτιμά μια σειρά αντικειμενικών ποσοτικών και ποιοτικών παραμέτρων που
          αιτιολογούν την απόφασή της να αναγνωρίσει έναν κεντρικό αντισυμβαλλόμενο
          τρίτης χώρας ως κεντρικό αντισυμβαλλόμενο κατηγορίας 1 ή κατηγορίας 2. Θα πρέπει
          επίσης να λαμβάνει υπόψη τις προϋποθέσεις βάσει των οποίων μπορεί η Επιτροπή να
          έχει εκδώσει την απόφαση ισοδυναμίας της. Συγκεκριμένα, κατά την αξιολόγηση του
          προφίλ κινδύνου ενός κεντρικού αντισυμβαλλομένου τρίτης χώρας, η ΕΑΚΑΑ πρέπει
          να εξετάζει αντικειμενικούς και διαφανείς ποσοτικούς δείκτες δραστηριότητας όσον
          αφορά τις ασκούμενες επιχειρηματικές δραστηριότητες σε σχέση με εκκαθαριστικούς
          συμμετέχοντες που είναι εγκατεστημένοι στην Ένωση ή πραγματοποιούν συναλλαγές
          σε νομίσματα της Ένωσης κατά τη χρονική στιγμή της αξιολόγησης. Αν και η
          ΕΑΚΑΑ πρέπει να εξετάζει σφαιρικά τις επιχειρηματικές δραστηριότητες του
          κεντρικού αντισυμβαλλομένου, η αξιολόγησή της θα πρέπει να αποτυπώνει τον
          κίνδυνο που μπορεί να ενέχει ένας συγκεκριμένος κεντρικός αντισυμβαλλόμενος για
          τη χρηματοπιστωτική σταθερότητα της Ένωσης.
   (2)    Για την εξειδίκευση των κριτηρίων που πρέπει να λαμβάνει υπόψη η ΕΑΚΑΑ κατά
          τον προσδιορισμό της κατηγορίας ενός κεντρικού αντισυμβαλλομένου τρίτης χώρας
          πρέπει να εξετάζεται η φύση των συναλλαγών που εκκαθαρίζει ο κεντρικός
          αντισυμβαλλόμενος, συμπεριλαμβανομένης της πολυπλοκότητας, του προφίλ
          κινδύνου και της μέσης ληκτότητας, καθώς και η διαφάνεια και η ρευστότητα των
          σχετιζόμενων αγορών και ο βαθμός στον οποίο οι δραστηριότητες εκκαθάρισης του
          κεντρικού αντισυμβαλλομένου εκφράζονται σε ευρώ ή άλλα νομίσματα της Ένωσης.
          Ως προς αυτό, ειδικά γνωρίσματα ορισμένων προϊόντων, π.χ. των γεωργικών
EL                                            11                                           EL
 ---pagebreak---        προϊόντων, εισηγμένων και εκτελούμενων σε ρυθμιζόμενες αγορές τρίτων χωρών, που
       συνδέονται με αγορές που εξυπηρετούν σε μεγάλο βαθμό εγχώριους μη
       χρηματοοικονομικούς αντισυμβαλλομένους στην τρίτη αυτή χώρα οι οποίοι
       διαχειρίζονται τους εμπορικούς κινδύνους τους μέσω των συγκεκριμένων
       συμβολαίων, μπορεί να ενέχουν αμελητέο κίνδυνο για τα εκκαθαριστικά μέλη και
       τους τόπους διαπραγμάτευσης στην Ένωση, καθώς χαρακτηρίζονται από χαμηλό
       βαθμό συστημικής διασυνδεσιμότητας με το υπόλοιπο χρηματοπιστωτικό σύστημα.
   (3) Οι χώρες στις οποίες δραστηριοποιείται ο κεντρικός αντισυμβαλλόμενος τρίτης
       χώρας, το εύρος των υπηρεσιών που παρέχει, τα χαρακτηριστικά των
       χρηματοπιστωτικών μέσων που εκκαθαρίζει καθώς και οι εκκαθαριζόμενοι όγκοι
       αποτελούν αντικειμενικούς δείκτες της πολυπλοκότητας των επιχειρηματικών
       δραστηριοτήτων του κεντρικού αντισυμβαλλομένου. Όταν λαμβάνει υπόψη το
       κριτήριο που προβλέπεται στο άρθρο 25 παράγραφος 2α στοιχείο α) του κανονισμού
       (ΕΕ) αριθ. 648/2012, η ΕΑΚΑΑ θα πρέπει, συνεπώς, να εξετάζει την ιδιοκτησία, τις
       επιχειρηματικές δραστηριότητες και την εταιρική διάρθρωση του κεντρικού
       αντισυμβαλλομένου, καθώς και το εύρος, τη φύση και την πολυπλοκότητα των
       υπηρεσιών εκκαθάρισης που παρέχει ο κεντρικός αντισυμβαλλόμενος και τον βαθμό
       στον οποίο οι εν λόγω υπηρεσίες είναι σημαντικές για τα εκκαθαριστικά μέλη και
       τους πελάτες («εκκαθαριστικοί συμμετέχοντες») που είναι εγκατεστημένοι στην
       Ένωση. Αν και η συστημική σπουδαιότητα ενός κεντρικού αντισυμβαλλομένου θα
       πρέπει να αξιολογείται σφαιρικά, η ΕΑΚΑΑ θα πρέπει να λαμβάνει ειδικότερα υπόψη
       το ποσοστό της επιχειρηματικής δραστηριότητας του κεντρικού αντισυμβαλλομένου
       που πραγματοποιείται σε νομίσματα της Ένωσης, καθώς και το ποσοστό της
       επιχειρηματικής δραστηριότητας του κεντρικού αντισυμβαλλομένου που προέρχεται
       από εκκαθαριστικούς συμμετέχοντες που είναι εγκατεστημένοι στην Ένωση. Για τους
       κεντρικούς αντισυμβαλλομένους που είναι πιο πιθανό να είναι συστημικά σημαντικοί
       για την Ένωση, είναι σημαντικό να αξιολογείται από την ΕΑΚΑΑ η διάρθρωση και η
       ιδιοκτησία του ομίλου στον οποίο μπορεί να ανήκει ο κεντρικός αντισυμβαλλόμενος
       προκειμένου να καθοριστεί εάν διατρέχουν κίνδυνο τα συμφέροντα της Ένωσης.
       Επιπροσθέτως, το βάθος, η ρευστότητα και η διαφάνεια των αγορών που
       εξυπηρετούνται από έναν τέτοιο κεντρικό αντισυμβαλλόμενο πρέπει επίσης να
       αξιολογούνται έτσι ώστε η ΕΑΚΑΑ να μπορεί να αντιληφθεί καλύτερα τον κίνδυνο
       που ενέχει για τα εκκαθαριστικά μέλη που είναι εγκατεστημένα στην Ένωση μια
       δημοπρασία διαχείρισης αθέτησης υποχρέωσης.
   (4) Το κεφάλαιο του κεντρικού αντισυμβαλλομένου και οι χρηματοοικονομικοί πόροι που
       δεσμεύονται από τους εκκαθαριστικούς συμμετέχοντες, καθώς και το είδος και η
       φύση της πρόσθετης ασφάλειας που παρέχουν, αποτελούν ουσιώδη στοιχεία που
       πρέπει να εξετάζονται κατά την αξιολόγηση της ικανότητας ενός κεντρικού
       αντισυμβαλλομένου να αντιμετωπίζει τυχόν αρνητικές εξελίξεις. Όταν λαμβάνει
       υπόψη το κριτήριο που προβλέπεται στο άρθρο 25 παράγραφος 2α στοιχείο β) του
       κανονισμού (ΕΕ) αριθ. 648/2012, η ΕΑΚΑΑ θα πρέπει, συνεπώς, να έχει γενική
       εικόνα των χρηματοοικονομικών πόρων που έχει στη διάθεσή του ο κεντρικός
       αντισυμβαλλόμενος σε περίπτωση αθέτησης υποχρέωσης ή άλλου συμβάντος. Η
       ΕΑΚΑΑ θα πρέπει επίσης να εξετάζει τη φύση αυτών των πόρων, εάν δηλαδή είναι
       εξασφαλισμένοι,     μη     εξασφαλισμένοι,    δεσμευμένοι,    μη    δεσμευμένοι,
       χρηματοδοτούμενοι ή μη χρηματοδοτούμενοι, καθώς και τα μέσα που
       χρησιμοποιούνται από τον κεντρικό αντισυμβαλλόμενο για την παροχή ασφάλειας
       δικαίου και εμπιστοσύνης όσον αφορά τον διακανονισμό των πληρωμών που
       πραγματοποιεί και την πρόσθετη ασφάλεια που πρέπει να διαχειριστεί. Τέλος, η
       ΕΑΚΑΑ θα πρέπει να εξετάζει την ύπαρξη, τη φύση και τις συνέπειες ενός πλαισίου
EL                                          12                                          EL
 ---pagebreak---        διάσωσης και εξυγίανσης για τους κεντρικούς αντισυμβαλλομένους στην περιοχή
       δικαιοδοσίας στην οποία δραστηριοποιείται ο κεντρικός αντισυμβαλλόμενος που
       υποβάλλει αίτηση αναγνώρισης. Αυτά τα πλαίσια διάσωσης και εξυγίανσης θα πρέπει
       να αξιολογούνται με βάση διεθνώς αποδεκτές κατευθύνσεις και βασικά γνωρίσματα.
       Κατά την εξέταση του κινδύνου διακανονισμού και ρευστότητας, η ΕΑΚΑΑ θα
       πρέπει να εστιάζει ιδιαιτέρως, για τους κεντρικούς αντισυμβαλλομένους που είναι
       πιθανό να έχουν συστημική σπουδαιότητα, στον βαθμό εξασφάλισης της πρόσβασης
       των εν λόγω κεντρικών αντισυμβαλλομένων σε ρευστότητα καθώς και στις πιέσεις
       στα νομίσματα της Ένωσης όσον αφορά τη ρευστότητα. Παρά το γεγονός ότι η
       ασφάλεια των πληρωμών και των διακανονισμών μπορεί να ενισχύεται με τη χρήση
       της τεχνολογίας κατανεμημένου καθολικού (distributed ledger technology) ή άλλων
       τεχνολογιών αιχμής, η ΕΑΚΑΑ θα πρέπει να εστιάζει στους πρόσθετους κινδύνους
       που οι τεχνολογίες αυτές μπορεί να ενέχουν για τον κεντρικό αντισυμβαλλόμενο, και
       ιδιαίτερα στους κινδύνους του κυβερνοχώρου.
   (5) Η φύση των προϋποθέσεων που επιβάλλει ένας κεντρικός αντισυμβαλλόμενος για να
       παράσχει σε εκκαθαριστικό συμμετέχοντα πρόσβαση στις υπηρεσίες του και οι
       διασυνδέσεις μεταξύ αυτών των εκκαθαριστικών συμμετεχόντων έχουν συνέπειες
       στον τρόπο με τον οποίο ένας κεντρικός αντισυμβαλλόμενος μπορεί να επηρεαστεί
       από μια δυσμενή εξέλιξη σε σχέση τους εν λόγω συμμετέχοντες. Ως εκ τούτου, όταν
       λαμβάνει υπόψη το κριτήριο που προβλέπεται στο άρθρο 25 παράγραφος 2α
       στοιχείο γ) του κανονισμού (ΕΕ) αριθ. 648/2012, η ΕΑΚΑΑ θα πρέπει να
       προσδιορίζει στο μέτρο του δυνατού την ταυτότητα των εκκαθαριστικών
       συμμετεχόντων στον κεντρικό αντισυμβαλλόμενο, ιδίως όταν ο κεντρικός
       αντισυμβαλλόμενος παρέχει υπηρεσίες σε εκκαθαριστικούς συμμετέχοντες που είναι
       εγκατεστημένοι στην Ένωση. Η ΕΑΚΑΑ θα πρέπει επίσης να προσδιορίζει το
       συναφές μερίδιο αγοράς ή τη σχετική σπουδαιότητα των εκκαθαριστικών
       συμμετεχόντων ή των ομάδων εκκαθαριστικών συμμετεχόντων στον συγκεκριμένο
       κεντρικό αντισυμβαλλόμενο. Στο μέτρο που είναι αναγκαίο για την αξιολόγηση του
       αντικτύπου που μπορεί να έχουν στη δομή της εκκαθαριστικής συμμετοχής, η
       ΕΑΚΑΑ θα πρέπει να αξιολογεί τις προϋποθέσεις και τις εναλλακτικές επιλογές βάσει
       των οποίων ο κεντρικός αντισυμβαλλόμενος παρέχει πρόσβαση στις υπηρεσίες
       εκκαθάρισής του. Όσον αφορά τους κεντρικούς αντισυμβαλλομένους που είναι πιθανό
       να έχουν συστημική σπουδαιότητα για την Ένωση, η ΕΑΚΑΑ θα πρέπει να αξιολογεί
       εάν οι νομικές απαιτήσεις και οι απαιτήσεις προληπτικής εποπτείας που επιβάλλει ο
       εκάστοτε κεντρικός αντισυμβαλλόμενος στα εκκαθαριστικά μέλη του είναι επαρκώς
       αυστηρές.
   (6) Σε περίπτωση διαταραχής κεντρικού αντισυμβαλλομένου, οι εκκαθαριστικοί
       συμμετέχοντες ενδέχεται να πρέπει να βασιστούν, άμεσα ή έμμεσα, στην παροχή
       παρεμφερών ή όμοιων υπηρεσιών από άλλους κεντρικούς αντισυμβαλλομένους. Για
       να αξιολογήσει τη σχετική σπουδαιότητα του κεντρικού αντισυμβαλλομένου που
       υποβάλλει αίτηση αναγνώρισης, η ΕΑΚΑΑ θα πρέπει, συνεπώς, όταν λαμβάνει
       υπόψη το κριτήριο που προβλέπεται στο άρθρο 25 παράγραφος 2α στοιχείο δ) του
       κανονισμού (ΕΕ) αριθ. 648/2012, να προσδιορίζει εάν οι εκκαθαριστικοί
       συμμετέχοντες μπορεί να αντικαταστήσουν ορισμένες ή όλες τις υπηρεσίες
       εκκαθάρισης που παρέχονται από τον εν λόγω κεντρικό αντισυμβαλλόμενο με
       υπηρεσίες παρεχόμενες από άλλους κεντρικούς αντισυμβαλλομένους, ιδίως στην
       περίπτωση που αυτοί οι εναλλακτικοί κεντρικοί αντισυμβαλλόμενοι έχουν λάβει άδεια
       ή είναι αναγνωρισμένοι στην Ένωση. Εάν τα εκκαθαριστικά μέλη και οι πελάτες που
       είναι εγκατεστημένοι στην Ένωση μπορούν να εκκαθαρίζουν μόνον ορισμένα
       προϊόντα βάσει υποχρέωσης εκκαθάρισης έναντι ενός κεντρικού αντισυμβαλλομένου
EL                                          13                                           EL
 ---pagebreak---           τρίτης χώρας, η συστημική σπουδαιότητα του εν λόγω κεντρικού αντισυμβαλλομένου
          θα πρέπει να εξετάζεται με πολύ μεγάλη προσοχή από την ΕΑΚΑΑ.
   (7)    Οι κεντρικοί αντισυμβαλλόμενοι μπορεί να συνδέονται με πολλούς τρόπους με άλλες
          υποδομές     της     χρηματοπιστωτικής     αγοράς,     π.χ.   άλλους     κεντρικούς
          αντισυμβαλλομένους ή κεντρικά αποθετήρια τίτλων. Μια διαταραχή αυτών των
          συνδέσεων ενδέχεται να έχει δυσμενή αντίκτυπο στην εύρυθμη λειτουργία του
          κεντρικού αντισυμβαλλομένου. Ως εκ τούτου, όταν λαμβάνει υπόψη το κριτήριο που
          προβλέπεται στο άρθρο 25 παράγραφος 2α στοιχείο ε) του κανονισμού (ΕΕ)
          αριθ. 648/2012, η ΕΑΚΑΑ θα πρέπει να αξιολογεί τον βαθμό σύνδεσης του κεντρικού
          αντισυμβαλλομένου με άλλες υποδομές της χρηματοπιστωτικής αγοράς ή
          χρηματοπιστωτικά ιδρύματα κατά τρόπο που θα μπορούσε να έχει αντίκτυπο στη
          χρηματοπιστωτική σταθερότητα της Ένωσης ή ενός ή περισσοτέρων από τα κράτη
          μέλη της. Κατά τη διαδικασία αυτή, η ΕΑΚΑΑ θα πρέπει να εστιάζει ιδιαιτέρως στις
          εν λόγω συνδέσεις και στις αλληλεξαρτήσεις με οντότητες εγκατεστημένες εντός της
          Ένωσης. Τέλος, η ΕΑΚΑΑ θα πρέπει να προσδιορίζει και να αξιολογεί τη φύση των
          υπηρεσιών που ανατίθενται εξωτερικά από τον κεντρικό αντισυμβαλλόμενο και τον
          κίνδυνο που μπορεί να ενέχουν για τον κεντρικό αντισυμβαλλόμενο τέτοιου είδους
          διευθετήσεις εάν διακοπούν ή διαταραχθούν με οποιονδήποτε τρόπο.
   (8)    Εάν διαπιστωθεί, με βάση τους αντικειμενικούς ποσοτικούς δείκτες, ότι η έκθεση των
          εκκαθαριστικών μελών και των πελατών που είναι εγκατεστημένοι στην Ένωση σε
          κεντρικό αντισυμβαλλόμενο είναι σημαντική, η ΕΑΚΑΑ θα πρέπει να αξιολογήσει
          πρόσθετα στοιχεία για το κάθε κριτήριο. Όσο περισσότερο πληρούνται οι εν λόγω
          δείκτες από έναν κεντρικό αντισυμβαλλόμενο, τόσο μεγαλύτερη είναι η πιθανότητα
          να καταλήξει η ΕΑΚΑΑ στο συμπέρασμα ότι ο κεντρικός αντισυμβαλλόμενος έχει
          συστημική σπουδαιότητα για τη χρηματοπιστωτική σταθερότητα της Ένωσης ή ενός ή
          περισσοτέρων από τα κράτη μέλη της.
   (9)    Ο παρών κατ’ εξουσιοδότηση κανονισμός θα πρέπει να τεθεί σε ισχύ επειγόντως
          προκειμένου να επιτευχθεί η ταχύτερη δυνατή εφαρμογή του κανονισμού (ΕΕ)
          αριθ. 2019/2099.
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                            Άρθρο 1
       Η φύση, το μέγεθος και η πολυπλοκότητα των επιχειρηματικών δραστηριοτήτων του
                                  κεντρικού αντισυμβαλλομένου
   1.      Όταν λαμβάνει υπόψη το κριτήριο που προβλέπεται στο άρθρο 25 παράγραφος 2α
           στοιχείο α) του κανονισμού (ΕΕ) αριθ. 648/2012, η ΕΑΚΑΑ αξιολογεί τα ακόλουθα
           στοιχεία:
           α)    τις χώρες στις οποίες παρέχει ή προτίθεται να παράσχει υπηρεσίες ο κεντρικός
                 αντισυμβαλλόμενος·
           β)    τον βαθμό στον οποίο ο κεντρικός αντισυμβαλλόμενος παρέχει άλλες
                 υπηρεσίες επιπροσθέτως των υπηρεσιών εκκαθάρισης·
           γ)    το είδος των χρηματοπιστωτικών μέσων που εκκαθαρίζονται ή πρόκειται να
                 εκκαθαρίζονται από τον κεντρικό αντισυμβαλλόμενο·
           δ)    εάν τα χρηματοπιστωτικά μέσα που εκκαθαρίζονται ή πρόκειται να
                 εκκαθαρίζονται από τον κεντρικό αντισυμβαλλόμενο υπάγονται στην
EL                                              14                                            EL
 ---pagebreak---             υποχρέωση εκκαθάρισης που προβλέπεται στο άρθρο 4 του κανονισμού (ΕΕ)
            αριθ. 648/2012·
      ε)    τις μέσες αξίες που εκκαθαρίζονται από τον κεντρικό αντισυμβαλλόμενο σε
            διάστημα ενός έτους, στα εξής επίπεδα:
            i)    στο επίπεδο του κεντρικού αντισυμβαλλομένου·
            ii)   στο επίπεδο κάθε εκκαθαριστικού μέλους που αποτελεί οντότητα
                  εγκατεστημένη στην Ένωση ή οντότητα στους κόλπους ομίλου ο οποίος
                  υπόκειται σε ενοποιημένη εποπτεία στην Ένωση·
            iii)  στο επίπεδο των εκκαθαριστικών μελών που είναι εγκατεστημένα εκτός
                  της Ένωσης ή δεν ανήκουν σε όμιλο ο οποίος υπόκειται σε ενοποιημένη
                  εποπτεία στην Ένωση εφόσον αυτά τα εκκαθαριστικά μέλη παρέχουν
                  υπηρεσίες εκκαθάρισης εξ ονόματος πελατών και έμμεσων πελατών που
                  είναι εγκατεστημένοι στην Ένωση, συγκεντρωτικά.
      στ)   εάν ο κεντρικός αντισυμβαλλόμενος έχει ολοκληρώσει εκτίμηση του προφίλ
            κινδύνου του με βάση διεθνώς αναγνωρισμένα πρότυπα ή με άλλο τρόπο, τη
            μεθοδολογία που χρησιμοποιήθηκε και το αποτέλεσμα της εκτίμησης.
   2. Για τους σκοπούς της παραγράφου 1 στοιχείο ε), η ΕΑΚΑΑ αξιολογεί ξεχωριστά τις
      ακόλουθες αξίες:
      α)    για τις συναλλαγές σε τίτλους (περιλαμβανομένων των συναλλαγών
            χρηματοδότησης τίτλων σύμφωνα με τον κανονισμό (ΕΕ) 2015/2365), την
            αξία των ανοικτών θέσεων ή των ανοικτών συμβολαίων·
      β)    για τις συναλλαγές παραγώγων, που αποτελούν αντικείμενο διαπραγμάτευσης
            σε ρυθμιζόμενη αγορά κατά την έννοια της οδηγίας 2014/65/ΕΕ, την αξία των
            ανοικτών συμβολαίων ή του κύκλου εργασιών·
      γ)    για τις συναλλαγές εξωχρηματιστηριακών παραγώγων, το ακαθάριστο και
            καθαρό ονομαστικό οφειλόμενο ποσό.
      Οι αξίες αυτές αξιολογούνται ανά νόμισμα και ανά κατηγορία στοιχείων
      ενεργητικού.
   3. Όταν ισχύει κάποιος από τους δείκτες που αναφέρονται στο άρθρο 6, η ΕΑΚΑΑ,
      επιπροσθέτως των στοιχείων που παρατίθενται στην παράγραφο 1 του παρόντος
      άρθρου, αξιολογεί επίσης τα εξής στοιχεία:
      α)    την ιδιοκτησιακή διάρθρωση του κεντρικού αντισυμβαλλομένου·
      β)    εάν ο κεντρικός αντισυμβαλλόμενος ανήκει στον ίδιο όμιλο με άλλη υποδομή
            χρηματοπιστωτικής αγοράς, π.χ. άλλο κεντρικό αντισυμβαλλόμενο ή κεντρικό
            αποθετήριο τίτλων, την εταιρική διάρθρωση του ομίλου στον οποίο ανήκει ο
            κεντρικός αντισυμβαλλόμενος·
      γ)    κατά πόσον ο κεντρικός αντισυμβαλλόμενος παρέχει υπηρεσίες εκκαθάρισης
            σε πελάτες ή έμμεσους πελάτες που είναι εγκατεστημένοι στην Ένωση μέσω
            εκκαθαριστικών μελών που είναι εγκατεστημένα εκτός της Ένωσης·
      δ)    τη φύση, το βάθος και τη ρευστότητα των εξυπηρετούμενων αγορών και το
            επίπεδο διαθέσιμων πληροφοριών όσον αφορά τα κατάλληλα στοιχεία τιμών
            για τους συμμετέχοντες στην αγορά και τις γενικά αποδεκτές και αξιόπιστες
            πηγές πληροφοριών που αφορούν τις τιμές·
EL                                        15                                          EL
 ---pagebreak---        ε)    κατά πόσον ανακοινώνονται οι προσφορές τιμής, οι τιμές αγοράς και πώλησης
             πριν από τη συναλλαγή και τo βάθος του συναλλακτικού ενδιαφέροντος·
       στ)   κατά πόσον ανακοινώνονται η τιμή μετά τη συναλλαγή, ο όγκος και ο χρόνος
             των εκτελούμενων ή διενεργούμενων συναλλαγών, εντός και εκτός των
             αγορών που εξυπηρετούνται από τον κεντρικό αντισυμβαλλόμενο.
                                        Άρθρο 2
      Η επίδραση της πτώχευσης ή μιας διαταραχής κεντρικού αντισυμβαλλομένου
   1.  Όταν λαμβάνει υπόψη το κριτήριο που προβλέπεται στο άρθρο 25 παράγραφος 2α
       στοιχείο β) του κανονισμού (ΕΕ) αριθ. 648/2012, η ΕΑΚΑΑ αξιολογεί τα ακόλουθα
       στοιχεία:
       α)    το κεφάλαιο, περιλαμβανομένων των αδιανέμητων κερδών και των
             αποθεματικών, του κεντρικού αντισυμβαλλομένου·
       β)    το είδος και το ποσό της πρόσθετης ασφάλειας που έχει δεχθεί και λάβει ο
             κεντρικός αντισυμβαλλόμενος, τους εφαρμοζόμενους συντελεστές αποκοπής,
             την αντίστοιχη μεθοδολογία αποκοπής, τα νομίσματα στα οποία εκφράζεται η
             πρόσθετη ασφάλεια και τον βαθμό στον οποίο η πρόσθετη ασφάλεια παρέχεται
             από οντότητες που είναι εγκατεστημένες στην Ένωση ή ανήκουν σε όμιλο ο
             οποίος υπόκειται σε ενοποιημένη εποπτεία στην Ένωση·
       γ)    το μέγιστο ποσό περιθωρίων ασφαλείας που συγκεντρώνει ο κεντρικός
             αντισυμβαλλόμενος σε μία ημέρα για περίοδο 365 ημερών πριν από την
             αξιολόγηση της ΕΑΚΑΑ·
       δ)    το μέγιστο ποσό περιθωρίων ασφαλείας που συγκεντρώνει ο κεντρικός
             αντισυμβαλλόμενος σε μία ημέρα για περίοδο 365 ημερών πριν από την
             αξιολόγηση της ΕΑΚΑΑ από κάθε εκκαθαριστικό μέλος που αποτελεί
             οντότητα εγκατεστημένη στην Ένωση ή οντότητα στους κόλπους ομίλου ο
             οποίος υπόκειται σε ενοποιημένη εποπτεία στην Ένωση, ανά κατηγορία
             στοιχείων ενεργητικού ή διαχωρισμένο κεφάλαιο εκκαθάρισης, κατά
             περίπτωση·
       ε)    κατά περίπτωση για κάθε κεφάλαιο εκκαθάρισης του κεντρικού
             αντισυμβαλλομένου, τις μέγιστες εισφορές στο κεφάλαιο εκκαθάρισης που
             ζήτησε και έλαβε ο κεντρικός αντισυμβαλλόμενος σε μία ημέρα για περίοδο
             365 ημερών πριν από την αξιολόγηση της ΕΑΚΑΑ·
       στ)   κατά περίπτωση για κάθε κεφάλαιο εκκαθάρισης του κεντρικού
             αντισυμβαλλομένου, τις μέγιστες εισφορές στο κεφάλαιο εκκαθάρισης που
             ζήτησε και έλαβε ο κεντρικός αντισυμβαλλόμενος σε μία ημέρα για περίοδο
             365 ημερών πριν από την αξιολόγηση της ΕΑΚΑΑ από κάθε εκκαθαριστικό
             μέλος που αποτελεί οντότητα εγκατεστημένη στην Ένωση ή οντότητα στους
             κόλπους ομίλου ο οποίος υπόκειται σε ενοποιημένη εποπτεία στην Ένωση·
       ζ)    την εκτιμώμενη μεγαλύτερη υποχρέωση καταβολής σε μία ημέρα, συνολικά
             και χωριστά για κάθε νόμισμα της Ένωσης, που θα προκαλούνταν σε
             περίπτωση αθέτησης υποχρέωσης του ενός ή των δύο μεγαλύτερων
             εκκαθαριστικών μελών (και των θυγατρικών τους) υπό ακραίες αλλά εύλογες
             συνθήκες αγοράς·
EL                                        16                                           EL
 ---pagebreak---       η)    το συνολικό ποσό και το ποσό για κάθε νόμισμα της Ένωσης των
            ρευστοποιήσιμων χρηματοοικονομικών πόρων προς όφελος του κεντρικού
            αντισυμβαλλομένου χωρισμένα ανά είδος πόρων, π.χ. ταμειακά διαθέσιμα,
            δεσμευμένους ή μη δεσμευμένους πόρους·
      θ)    το ποσό των συνολικών ρευστοποιήσιμων χρηματοοικονομικών πόρων που
            είναι δεσμευμένοι στον κεντρικό αντισυμβαλλόμενο από οντότητες που είναι
            εγκατεστημένες στην Ένωση ή ανήκουν σε όμιλο ο οποίος υπόκειται σε
            ενοποιημένη εποπτεία στην Ένωση.
   2. Όταν ισχύει κάποιος από τους δείκτες που αναφέρονται στο άρθρο 6, η ΕΑΚΑΑ,
      επιπροσθέτως των στοιχείων που παρατίθενται στην παράγραφο 1 του παρόντος
      άρθρου, αξιολογεί επίσης τα εξής στοιχεία:
      α)    την ταυτότητα των παρόχων ρευστότητας που είναι εγκατεστημένοι στην
            Ένωση ή ανήκουν σε όμιλο ο οποίος υπόκειται σε ενοποιημένη εποπτεία στην
            Ένωση·
      β)    τις μέσες και τις μέγιστες συγκεντρωτικές καθημερινές αξίες των
            εισερχόμενων και εξερχόμενων πληρωμών σε νομίσματα της Ένωσης·
      γ)    τον βαθμό χρήσης κεφαλαίων κεντρικής τράπεζας για τους διακανονισμούς και
            τις πληρωμές ή το κατά πόσο χρησιμοποιούνται άλλες οντότητες για τους
            διακανονισμούς ή τις πληρωμές·
      δ)    τον βαθμό στον οποίο ο κεντρικός αντισυμβαλλόμενος εφαρμόζει τεχνολογίες
            όπως η τεχνολογία κατανεμημένου καθολικού στη διαδικασία
            διακανονισμού/πληρωμής·
      ε)    το σχέδιο διάσωσης του κεντρικού αντισυμβαλλομένου·
      στ)   το καθεστώς εξυγίανσης που ισχύει για τον κεντρικό αντισυμβαλλόμενο·
      ζ)    κατά πόσον έχει συσταθεί ομάδα διαχείρισης κρίσεων για τον συγκεκριμένο
            κεντρικό αντισυμβαλλόμενο.
                                       Άρθρο 3
      Η δομή της εκκαθαριστικής συμμετοχής στον κεντρικό αντισυμβαλλόμενο
   1. Όταν λαμβάνει υπόψη το κριτήριο που προβλέπεται στο άρθρο 25 παράγραφος 2α
      στοιχείο γ) του κανονισμού (ΕΕ) αριθ. 648/2012, η ΕΑΚΑΑ αξιολογεί τα ακόλουθα
      στοιχεία:
      α)    την εκκαθαριστική συμμετοχή και, εάν υπάρχουν πληροφορίες, κατά πόσον,
            και ποιοι, πελάτες ή έμμεσοι πελάτες, που είναι εγκατεστημένοι στην Ένωση ή
            ανήκουν σε όμιλο ο οποίος υπόκειται σε ενοποιημένη εποπτεία στην Ένωση,
            χρησιμοποιούν τις υπηρεσίες εκκαθάρισης του κεντρικού αντισυμβαλλομένου·
            και
      β)    τις διάφορες διαθέσιμες εναλλακτικές επιλογές για πρόσβαση στις υπηρεσίες
            εκκαθάρισης του κεντρικού αντισυμβαλλομένου (συμπεριλαμβανομένων των
            διαφορετικών μοντέλων συμμετοχής και άμεσης πρόσβασης για τους πελάτες),
            τις προϋποθέσεις για χορήγηση, άρνηση ή διακοπή της πρόσβασης.
   2. Όταν ισχύει κάποιος από τους δείκτες που αναφέρονται στο άρθρο 6, η ΕΑΚΑΑ,
      επιπροσθέτως των στοιχείων που παρατίθενται στην παράγραφο 1 του παρόντος
EL                                        17                                            EL
 ---pagebreak---        άρθρου, αξιολογεί συγκεκριμένα τις νομικές απαιτήσεις ή τις απαιτήσεις
       προληπτικής εποπτείας που επιβάλλει ο κεντρικός αντισυμβαλλόμενος στα
       εκκαθαριστικά μέλη του προκειμένου να έχουν πρόσβαση στις υπηρεσίες
       εκκαθάρισής του.
                                         Άρθρο 4
      Εναλλακτικές υπηρεσίες εκκαθάρισης που παρέχονται από άλλους κεντρικούς
                                  αντισυμβαλλομένους
   1.  Όταν λαμβάνει υπόψη το κριτήριο που προβλέπεται στο άρθρο 25 παράγραφος 2α
       στοιχείο δ) του κανονισμού (ΕΕ) αριθ. 648/2012, η ΕΑΚΑΑ αξιολογεί εάν τα
       εκκαθαριστικά μέλη και οι πελάτες που είναι εγκατεστημένοι στην Ένωση δύνανται
       να έχουν πρόσβαση σε ορισμένες ή σε όλες τις υπηρεσίες εκκαθάρισης που
       παρέχονται από κεντρικό αντισυμβαλλόμενο μέσω άλλων κεντρικών
       αντισυμβαλλομένων και εάν οι εν λόγω κεντρικοί αντισυμβαλλόμενοι έχουν άδεια ή
       είναι αναγνωρισμένοι βάσει των άρθρων 14 και 25 του εν λόγω κανονισμού.
   2.  Όταν ισχύει κάποιος από τους δείκτες που αναφέρονται στο άρθρο 6, η ΕΑΚΑΑ,
       επιπροσθέτως των στοιχείων που παρατίθενται στην παράγραφο 1 του παρόντος
       άρθρου, αξιολογεί επίσης κατά πόσον οι υπηρεσίες που παρέχονται από τον κεντρικό
       αντισυμβαλλόμενο σχετίζονται με κατηγορία παραγώγων που υπάγονται στην
       υποχρέωση εκκαθάρισης που προβλέπεται στο άρθρο 4 του κανονισμού (ΕΕ)
       αριθ. 648/2012.
                                         Άρθρο 5
         Η σχέση, οι αλληλεξαρτήσεις και άλλες αλληλεπιδράσεις του κεντρικού
                                   αντισυμβαλλομένου
   1.  Όταν λαμβάνει υπόψη το κριτήριο που προβλέπεται στο άρθρο 25 παράγραφος 2α
       στοιχείο ε) του κανονισμού (ΕΕ) αριθ. 648/2012, η ΕΑΚΑΑ αξιολογεί το εύρος των
       καθηκόντων, των υπηρεσιών ή των δραστηριοτήτων που έχουν ανατεθεί εξωτερικά
       από τον κεντρικό αντισυμβαλλόμενο.
   2.  Όταν ισχύει κάποιος από τους δείκτες που αναφέρονται στο άρθρο 6, η ΕΑΚΑΑ,
       επιπροσθέτως των στοιχείων που παρατίθενται στην παράγραφο 1 του παρόντος
       άρθρου, αξιολογεί επίσης τα εξής στοιχεία:
       α)    τις πιθανές επιπτώσεις, για την Ένωση ή για ένα ή περισσότερα από τα κράτη
             μέλη της, της αδυναμίας του παρόχου των ανατεθέντων καθηκόντων,
             υπηρεσιών ή δραστηριοτήτων να εκπληρώσει τις υποχρεώσεις του στο πλαίσιο
             των διευθετήσεων εξωτερικής ανάθεσης·
       β)    κατά πόσον ο κεντρικός αντισυμβαλλόμενος παρέχει υπηρεσίες σε τόπους
             διαπραγμάτευσης που είναι εγκατεστημένοι στην Ένωση·
       γ)    κατά πόσον ο κεντρικός αντισυμβαλλόμενος έχει προβεί σε ρυθμίσεις
             διαλειτουργικότητας ή συνάψει συμφωνίες μεταφοράς περιθωρίων ασφαλείας
             με κεντρικούς αντισυμβαλλομένους που είναι εγκατεστημένοι στην Ένωση, ή
             εάν έχει δεσμούς με, ή συμμετοχές σε, υποδομές χρηματοπιστωτικών αγορών
             εντός της Ένωσης, π.χ. κεντρικά αποθετήρια τίτλων ή συστήματα πληρωμών.
EL                                          18                                          EL
 ---pagebreak---                                             Άρθρο 6
    Δείκτες ελάχιστης έκθεσης εκκαθαριστικών μελών και πελατών που είναι εγκατεστημένοι
                          στην Ένωση στον κεντρικό αντισυμβαλλόμενο
   1.      Οι δείκτες για τους σκοπούς των άρθρων 1 έως 5 είναι οι εξής:
           α)    η μέγιστη αξία των ανοικτών συμβολαίων συναλλαγών σε τίτλους,
                 περιλαμβανομένων των συναλλαγών χρηματοδότησης τίτλων ή των
                 χρηματιστηριακών παραγώγων σε νομίσματα της Ένωσης, που εκκαθαρίζονται
                 από τον κεντρικό αντισυμβαλλόμενο εντός περιόδου ενός έτους πριν από την
                 αξιολόγηση, ή πρόκειται να εκκαθαριστούν από τον κεντρικό
                 αντισυμβαλλόμενο εντός περιόδου ενός έτους μετά την αξιολόγηση,
                 υπερβαίνει τα 1 000 δισ. EUR·
           β)    το    μέγιστο     ονομαστικό     οφειλόμενο    ποσό     των  συναλλαγών
                 εξωχρηματιστηριακών παραγώγων σε νομίσματα της Ένωσης, που
                 εκκαθαρίζονται από τον κεντρικό αντισυμβαλλόμενο εντός περιόδου ενός
                 έτους πριν από την αξιολόγηση, ή πρόκειται να εκκαθαριστούν από τον
                 κεντρικό αντισυμβαλλόμενο εντός περιόδου ενός έτους μετά την αξιολόγηση,
                 υπερβαίνει τα 1 000 δισ. EUR·
           γ)    η μέση συγκεντρωτική απαίτηση περιθωρίων ασφαλείας και οι μέσες εισφορές
                 στο κεφάλαιο εκκαθάρισης για λογαριασμούς που διατηρούν στον κεντρικό
                 αντισυμβαλλόμενο εκκαθαριστικά μέλη που είναι οντότητες εγκατεστημένες
                 στην Ένωση ή ανήκουν σε όμιλο ο οποίος υπόκειται σε ενοποιημένη εποπτεία
                 στην Ένωση, υπολογιζόμενες σε καθαρή βάση από τον κεντρικό
                 αντισυμβαλλόμενο σε επίπεδο λογαριασμών εκκαθαριστικών μελών στη
                 διάρκεια περιόδου δύο ετών πριν από την αξιολόγηση, υπερβαίνουν τα
                 25 δισ. EUR·
           δ)    η εκτιμώμενη μεγαλύτερη υποχρέωση καταβολής που έχει αναληφθεί από
                 οντότητες που είναι εγκατεστημένες στην Ένωση ή ανήκουν σε όμιλο ο οποίος
                 υπόκειται σε ενοποιημένη εποπτεία στην Ένωση, υπολογιζόμενη στη διάρκεια
                 περιόδου ενός έτους πριν από την αξιολόγηση, η οποία θα προέκυπτε σε
                 περίπτωση αθέτησης υποχρέωσης δύο τουλάχιστον εκ των μεγαλύτερων
                 επιμέρους εκκαθαριστικών μελών και των θυγατρικών τους υπό ακραίες αλλά
                 εύλογες συνθήκες αγοράς, υπερβαίνει τα 3 δισ. EUR.
           Για τους σκοπούς του στοιχείου δ), η υποχρέωση πληρωμής αθροίζει τις αναλήψεις
           υποχρεώσεων σε όλα τα νομίσματα της Ένωσης, μετατρεπόμενα σε EUR κατά
           περίπτωση.
   2.      Η ΕΑΚΑΑ μπορεί, με βάση τα κριτήρια που θεσπίζονται στα άρθρα 1 έως 5, να
           προσδιορίσει έναν κεντρικό αντισυμβαλλόμενο τρίτης χώρας ως κεντρικό
           αντισυμβαλλόμενο κατηγορίας 2 όταν ισχύει τουλάχιστον ένας από τους δείκτες της
           παραγράφου 1.
                                            Άρθρο 7
                                         Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη
   Εφημερίδα της Ευρωπαϊκής Ένωσης.
EL                                             19                                          EL
 ---pagebreak---    Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 14.7.2020
                                          Για την Επιτροπή
                                          Η Πρόεδρος
                                          Ursula VON DER LEYEN
EL                                          20                                           EL